Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 782/12/8802	Košice I, 16.4.2013
EEČ : 2-63-111-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 9.11.2012 v čase okolo 9.15 hod. v Košiciach na ul. Masarykovej pred budovou Železničnej nemocnice s poliklinikou v blízkosti zastávky MHD cúval po chodníku s dodávkovým motorovým vozidlom zn. Toyota Hiace, EČV : XXXXX, pričom zadnou časťou vozidla narazil do chodkýň XXXXX a XXXXX, ktoré pri nehode utrpeli ľahké zranenia, a to XXXXX podvrtnutie bedrovej časti chrbtice s dobou liečenia 17 dní a XXXXX pomliaždenie hlavy bez otrasu mozgu, pomliaždenie bedrovej chrbtice a pomliaždenie sakrálnej chrbtice s dobou liečenia 8 dní,

- dopravnú nehodu nahlásil v poisťovni Kooperativa, a.s., kde je vozidlo povinne zmluvne poistené, v ktorej si poškodené uplatnia náhradu spôsobenej škody z titulu bolestného,

- dňa 5.4.2013 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 100,-€, z ktorej 50% je určených pre Spoločnosť detskej onkológie, XXXXX, č. ú. 5218946-512/0200 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-373/DI-KE-2012.
dňa 9.11.2012 v čase okolo 9.15 hod. v Košiciach na ul. Masarykovej pred budovou Železničnej nemocnice s poliklinikou v blízkosti zastávky MHD cúval po chodníku s dodávkovým motorovým vozidlom zn. Toyota Hiace, EČV : XXXXX, pričom zadnou časťou vozidla narazil do chodkýň XXXXX a XXXXX, ktoré pri nehode utrpeli ľahké zranenia, a to XXXXX podvrtnutie bedrovej časti chrbtice s dobou liečenia 17 dní a XXXXX pomliaždenie hlavy bez otrasu mozgu, pomliaždenie bedrovej chrbtice a pomliaždenie sakrálnej chrbtice s dobou liečenia 8 dní,

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-373/DI-KE-2012 zo dňa 07.12.2012 bolo začaté trestné stíhanie a dňa 30.12.2012 vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodené dňa 5.4.2013 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodené uplatnia náhradu spôsobenej škody z titulu bolestného. Zároveň sa obvinený poškodeným ospravedlnil.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený jednoznačne usvedčovaný výpoveďou oboch poškodených a taktiež závermi znaleckého posudku z odboru zdravotníctva, odvetvie chirurgia - traumatológia z ktorého vyplýva, že zranenia, ktoré utrpeli obe poškodené boli spôsobené nárazom cúvajúceho vozidla takým spôsobom, že obe spadli na chrbát, čím si privodili zranenia. 
	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 100,- €, z ktorej 50% je určených pre Spoločnosť detskej onkológie, XXXXX, č. ú. 5218946-512/0200 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinený a poškodené s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, v evidenčnej karte vodiča má len jeden záznam za priestupok a z miesta bydliska je hodnotený kladne a na jeho osobné a majetkové pomery som dospela k záveru, že takýto spôsob rozhodnutia je dostačujúci .

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka